**ՀԻՄՆԱՎՈՐՈՒՄ**

**«ՉԱՅՆԱ ՆԵՇՆԼ ԷԼԵՔԹՐԻՔ ԻՆՋԵՆԻԻՐԻՆԳ ԸՆԿԵՐՈՒԹՅՈՒՆ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆԸ ԼԻՑԵՆԶԱՎՈՐՄԱՆ ԵՆԹԱԿԱ ԳՈՐԾՈՒՆԵՈՒԹՅԱՆ ՈՐՈՇ ՏԵՍԱԿՆԵՐԻ ԻՐԱԿԱՆԱՑՄԱՆ ԹՈՒՅԼՏՎՈՒԹՅՈՒՆ ՏՐԱՄԱԴՐԵԼՈՒ ՄԱՍԻՆ»** **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

|  |
| --- |
| **Իրավական ակտի հիմնավորումը** |
|  | **Կարգավորման ենթակա խնդրի սահմանումը և առկա իրավիճակը** |
|  | Վերակառուցման և զարգացման միջազգային բանկի աջակցությամբ իրականացվող «Էլեկտրամատակարարման հուսալիության ծրագրի լրացուցիչ ֆինանսավորում» ծրագրի շրջանակներում «Բարձրավոլտ էլեկտրացանցեր» ՓԲԸ-ն (այսուհետ՝ Ընկերություն) 2021թ. սեպտեմբերի 15-ին Չինաստանի Ժողովրդական Հանրապետությունում գրանցված «Չայնա Նեշնլ Էլեքթրիթ Ինջենիիրինգ ընկերություն» ՍՊԸ-ի (այսուհետ՝ Կապալառու) հետ կնքել է «220/110/10 կՎ «Զովունի» ենթակայանի վերակառուցման, նախագծման, մատակարարման և տեղակայման» № HVEN-DSI-1/2020\_2 պայմանագիրը, որի շրջանակներում, ի թիվս այլ աշխատանքների, Կապալառուն պարտավորվել է իրականացնել քաղաքաշինական փաստաթղթերի ինժեներական բաժինների մշակման, շինարարության իրականացման, ինժեներական հետազննման ու շենքերի և շինությունների տեխնիկական վիճակի հետազննության աշխատանքներ, որոնք «Լիցենզավորման մասին» ՀՀ օրենքի 43-րդ հոդվածի 2-րդ մասի 17-րդ կետի 1-ին, 3-րդ, 5-րդ և 6-րդ ենթակետերի համաձայն՝ լիցենզավորման ենթակա գործունեության տեսակներ են:«Լիցենզավորման մասին» ՀՀ օրենքի 7-րդ հոդվածի 6.1. մասի համաձայն՝ օտարերկրյա իրավաբանական անձինք ՀՀ կառավարության որոշմամբ կարող են իրականացնել սույն օրենքով նախատեսված լիցենզավորման ենթակա գործունեություն օտարերկրյա պետությունների տված համապատասխան լիցենզիայի առկայության դեպքում:ՉԺՀ օրենսդրությամբ սահմանված կարգով Պեկինի շուկայի կարգավորման վարչության 2021թ. հունվարի 8-ի № 91110000101621105B բիզնես լիցենզիայով (կցվում է), ի թիվս գործունեության այլ տեսակների, Կապալառուին տրվել է շինարարության և նախագծման աշխատանքների իրականացման թույլտվություն:Կապալառուն լայն փորձառություն ունի էներգետիկ օբյեկտների կառուցման, էլեկտրաէներգիայի հուսալիության բարձրացման և էներգահամակարգի զարգացման բնագավառում (կատարված աշխատանքների ցանկը կցվում է):Վերջինս ՀՀ օրենսդրությամբ սահմանված կարգով ՀՀ-ում հիմնել է մասնաճյուղ և գործունեություն է ծավալում մասնաճյուղի միջոցով (ՀՀ ԱՆ իրավաբանական անձանց պետական միասնական գրանցամատյանի քաղվածքը կցվում է): |
|  | **Կարգավորման նպատակը** |
|  | ՀՀ կառավարության սույն որոշման նախագծի ընդունմամբ առաջարկվում է Կապալառուին տրամադրել «Լիցենզավորման մասին» ՀՀ օրենքի 43-րդ հոդվածի 2-րդ մասի 17-րդ կետի 1-ին, 3-րդ, 5-րդ և 6-րդ կետերով նախատեսված՝ քաղաքաշինական փաստաթղթերի ինժեներական բաժինների մշակման, շինարարության իրականացման, ինժեներական հետազննման ու շենքերի և շինությունների տեխնիկական վիճակի հետազննության գործունեության իրականացման թույլտվություն: |
|  |  **Նախագծի մշակման գործընթացում ներգրավված** **ինստիտուտները և անձինք** |
|  | Տարածքային կառավարման և ենթակառուցվածքների նախարարություն,«Բարձրավոլտ էլեկտրացանցեր» ՓԲԸ |
|  | **Ակնկալվող արդյունքը** |
|  | Ընկերության 220/110/10 կՎ «Զովունի» ենթակայանի վերակառուցման, նախագծման, մատակարարման և տեղակայման աշխատանքների պատշաճ իրականացում: |
|  | **Տեղեկատվություն լրացուցիչ ֆինանսական միջոցների անհրաժեշտության, պետական բյուջեում եկամուտներում և ծախսերում սպասվելիք փոփոխությունների մասին** |
|  | «Չայնա Նեշնլ Էլեքթրիք Ինջենիիրինգ ընկերություն» սահմանափակ պատասխանատվությամբ ընկերությանը լիցենզավորման ենթակա գործունեության որոշ տեսակների իրականացման թույլտվություն տրամադրելու մասին» Հայաստանի Հանրապետության կառավարության որոշման նախագծի ընդունմամբ լրացուցիչ ֆինանսական միջոցների անհրաժեշտություն չի առաջանում, պետական բյուջեում եկամուտների և ծախսերի ավելացում կամ նվազեցում չի նախատեսվում: |
|  | **Նախագծի կապը ռազմավարական փաստաթղթերի հետ.** **Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ** |
|  | «Չայնա Նեշնլ Էլեքթրիք Ինջենիիրինգ ընկերություն» սահմանափակ պատասխանատվությամբ ընկերությանը լիցենզավորման ենթակա գործունեության որոշ տեսակների իրականացման թույլտվություն տրամադրելու մասին» Հայաստանի Հանրապետության կառավարության որոշման նախագիծը չի բխում Հայաստանի վերափոխման ռազմավարություն 2050, Կառավարության 2021-2026թթ. ծրագիր, Հայաստանի Հանրապետության էներգետիկայի բնագավառի զարգացման ռազմավարական ծրագիր մինչև 2040 թվականը և այլ ռազմավարական փաստաթղթերից: |